Gïeleaernie

Gïeleaernie (sørsamisk for språklig arnested) er et sørsamisk språk- og kultursenter i Røyrvik kommune i Nord-Trøndelag; senteret presenterer seg som «et arnested for sørsamisk språk og kultur». Senteret ble opprettet i 2013, i forbindelse med at Røyrvik kommune ble en del av forvaltningsområdet for samisk språk, som den andre sørsamiske kommunen. Senteret, som er en kommunal etat, har status som språksenter under Sametinget. Tove Mette Jåma Wigdahl er leder for senteret.

Senteret arrangerer kurs i samisk språk og ivaretar de rettighetene innbyggerne har i språkforvaltningsområdet. Blant de første arbeidsoppgavene er en lommeordbok for helseansatte, og prosjektet Gïele våarhkoe, som skal dokumentere sørsamiske ord og uttrykk fra dialektområdet i Røyrvik.

Senterets logo er en viser (viejhkie) som har tilhørt ei runebomme (gievrie); den eies av Norsk Folkemuseum, men har vært eid av Sofie Jomafjeld, som har bakgrunn fra Røyrvikdistriktet.

Referanser 

Sørsamene
Kultur i Røyrvik
Kultur i Trøndelag
Samisk kultur
Samiske språksentre